*2. melléklet az előterjesztéshez*

**Budapest Főváros Önkormányzata Közgyűlésének**

**…../2015. (..…….) önkormányzati rendelete**

**a Fővárosi Önkormányzatot**

**és**

**a kerületi önkormányzatokat**

**osztottan megillető bevételek**

**2015. évi megosztásáról**

**Budapest Főváros Önkormányzata Közgyűlésének**

**..…./2015. (………...) önkormányzati rendelete**

**a Fővárosi Önkormányzatot és a kerületi önkormányzatokat**

**osztottan megillető bevételek 2015. évi megosztásáról**

Budapest Főváros Közgyűlése a fővárosi önkormányzat és a kerületi önkormányzatok közötti forrásmegosztásról szóló 2006. évi CXXXIII. törvény 7. §-ában kapott felhatalmazás alapján és az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. **A részesedési arányok meghatározása**

**1.§**

A fővárosi önkormányzat és a kerületi önkormányzatok közötti forrásmegosztásról szóló törvény (a továbbiakban: forrásmegosztásról szóló törvény) alapján osztottan megillető bevételekből 2015-ben

1. a Fővárosi Önkormányzatot 51,0%,
2. a kerületi önkormányzatokat együttesen 49,0%

részesedés illeti meg. A Fővárosi Önkormányzat az őt megillető 51%-ból 4 százalékpontnak megfelelő összeget a helyi közösségi közlekedési feladat ellátására köteles a tárgyévben fordítani. A kerületi önkormányzatokat együttesen megillető részesedés felosztásakor a forrásmegosztásról szóló törvény 4. §-ában foglaltak szerint kell eljárni.

**2. A helyi iparűzési adóból, az idegenforgalmi adóból, továbbá a helyi adókhoz kapcsolódóan kiszabott késedelmi pótlékból és bírságból származó bevételek, valamint a helyi adózással kapcsolatos kiadások megosztása**

**2. §**

1. A Fővárosi Közgyűlés az iparűzési adóból, az idegenforgalmi adóból, továbbá a helyi adókhoz kapcsolódóan kiszabott késedelmi pótlékból és bírságból származó bevételeket, valamint a helyi adózással kapcsolatos kiadásokat e rendelet 1. § a) és b) pontjában meghatározott arányban osztja meg a Fővárosi Önkormányzat és a kerületi önkormányzatok között.
2. A Fővárosi Közgyűlés a 207 000 000 ezer Ft összegben tervezett helyi iparűzési adóból származó bevételből
3. az e rendelet 1. § a) pontja alapján meghatározott részt a Fővárosi Önkormányzathoz szabályozza.
4. az e rendelet 1. § b) pontja szerint meghatározott rész megosztását az egyes kerületi önkormányzatok között az *1. melléklet* 2. oszlopa szerinti részesedési arányoknak megfelelően az *1. melléklet* 3. oszlopban ajánlott összegekben határozza meg*.*
5. a helyi adókhoz kapcsolódóan kiszabott késedelmi pótlékból és bírságból származó 1 000 000 ezer Ft összegben tervezett bevételből 510 000 ezer Ft-ot a Fővárosi Önkormányzathoz, összesen 490 000 ezer Ft-ot pedig a kerületi önkormányzatokhoz szabályoz. Az egyes kerületi önkormányzatok részesedését (ajánlott tervszámait) az *1. melléklet* 4. oszlopa szerinti összegekben határozza meg.
6. a helyi adóztatással kapcsolatos kiadásokat a helyi iparűzési adó bevételből részesülők viselik az 1. §-ban meghatározott részesedésük arányában. Ezen kiadásokat a (2) bekezdés c) pontjában meghatározott helyi adókhoz kapcsolódóan kiszabott késedelmi pótlékból és bírságból származó bevételek legfeljebb 50%-áig terjedő mértékben lehet érvényesíteni. Tervszinten 500 000 ezer Ft összegű helyi adókhoz kapcsolódó kiadást 255 000 ezer Ft összegben a Fővárosi Önkormányzatnál, 245 000 ezer Ft összegben pedig a kerületi önkormányzatoknál kell figyelembe venni és levonni. A kerületi önkormányzatoktól levonandó kiadások összegeit (ajánlott tervszámait) az *1. melléklet* 5. oszlopa határozza meg.
7. a helyi iparűzési adó bevételből történő részesedéseknek a b) - d) pontok együttes összegeit - mint a helyi iparűzési adó ajánlott tervszámait – az *1. melléklet* 6. oszlopa tartalmazza.
8. A Fővárosi Közgyűlés a forrásmegosztással érintett tervszinten 7 000 ezer Ft összegű idegenforgalmi adóból származó bevételt 3 570 ezer Ft összegben a Fővárosi Önkormányzathoz, 3 430 ezer Ft összegben pedig a XV-XXIII. kerületi önkormányzatokhoz szabályozza, melynek kerületi önkormányzatonkénti részesedését (ajánlott tervszámait) a *2. melléklet* 3. oszlopa szerint határozza meg.

**3. §**

1. Azok a kerületi önkormányzatok, amelyek 2015-ben bevezetik az idegenforgalmi adót, a Fővárosi Önkormányzat által beszedett idegenforgalmi adó bevételből a bevezetés hatálybalépésének időpontjától kezdődően nem részesülnek.

1. **Végrehajtási szabályok**

**4. §**

1. A 2. § (2) bekezdése szerinti szabályozást a Fővárosi Önkormányzat számláira helyi iparűzési adó, illetve a helyi adókhoz kapcsolódó késedelmi pótlék és bírság címen 2015. január 1-jétől 2015. december 31-éig befolyt bevételre kell alkalmazni.
2. A Főpolgármesteri Hivatalnak havonta, a tárgyhót követő hónap 10-éig kell átutalnia a helyi iparűzési adó bevételt, illetve a helyi adókhoz kapcsolódó késedelmi pótlék és bírság bevételeket – a 2. § (2) bekezdésben szabályozott részesedési aránynak megfelelően – az önkormányzatok költségvetési elszámolási számláira, az alábbi eltéréssel:
3. a június hónapban befolyt iparűzési adó bevételt, valamint a helyi adókhoz kapcsolódó késedelmi pótlék és bírság bevételeket úgy kell átutalni, hogy az június 30-áig megérkezzen a Fővárosi Önkormányzat és a kerületi önkormányzatok költségvetési elszámolási számláira.
4. a december hónapban befolyt iparűzési adó bevételt, valamint a helyi adókhoz kapcsolódó késedelmi pótlék és bírság bevételeket úgy kell átutalni, hogy az december 31-éig megérkezzen a Fővárosi Önkormányzat és a kerületi önkormányzatok költségvetési elszámolási számláira.
	1. A 2. § (3) bekezdés szerinti szabályozást a Fővárosi Önkormányzat idegenforgalmi adóbeszedéssel kapcsolatos számláira 2015. január 1-jétől 2015. december 31-éig befolyt idegenforgalmi adó bevételre kell alkalmazni.
	2. A Főpolgármesteri Hivatalnak:

havonta, júniusban és decemberben a tárgyhó utolsó napján, a többi hónapban a tárgyhót követő hó 5-éig kell a befolyt idegenforgalmi adó bevételt átutalnia a Fővárosi Önkormányzat költségvetési elszámolási számlájára.

havonta, a tárgyhót követő hó 10-éig kell a befolyt idegenforgalmi adó bevétel arányos részét átutalnia a kerületi önkormányzatok költségvetési elszámolási számláira, kivéve a külön törvényben meghatározottak szerinti Fővárosi Önkormányzat által közvetlenül igazgatott terület tekintetében a Fővárosi Önkormányzat által bevezethető idegenforgalmi adóból befolyt bevételt.

1. A kerületi önkormányzatoknak az e rendelet *2. melléklete* szerinti tervszámokat, valamint a (4) bekezdés b) pontja szerint a költségvetési elszámolási számláikra befolyó összeget „egyéb működési célú támogatás államháztartáson belülről ”-ként szerepeltetik a költségvetéseikben, valamint a beszámolóikban.
2. **A helyi adó bevételhez kapcsolódó kiadások elszámolási rendje**

**5.§**

(1) A Fővárosi Önkormányzat a 2014. évi költségvetési rendeletének végrehajtásáról szóló fővárosi önkormányzati rendeletben a kivetett helyi adóból származó bevétel beszedésével összefüggően felmerült kiadásokra meghatározott összeget előlegként veszi figyelembe és annak levonását a 2014. évi költségvetési rendeletének végrehajtásáról szóló fővárosi önkormányzati rendelet hatályba lépését követő havi utalásnál egyszeri jelleggel érvényesíti a kerületi önkormányzatok felé.

(2) A Fővárosi Önkormányzat a levont előleg és a 2015. évi tényleges kiadások különbözetét a 2015. évi költségvetési rendelet végrehajtásáról szóló fővárosi önkormányzati rendelet hatályba lépését követő havi utalásnál számolja el a kerületi önkormányzatok felé.

**Záró rendelkezés**

**6. §**

(1) E rendelet 2015. január 31-én lép hatályba.

(2) Hatályát veszti a Fővárosi Önkormányzatot és a kerületi önkormányzatokat osztottan megillető bevételek 2014. évi megosztásáról szóló 10/2014. (I. 30.) Főv. Kgy. rendelet.

 Sárádi Kálmánné dr. Tarlós István

 főjegyző főpolgármester

**INDOKOLÁS**

**Általános indokolás**

Budapest Főváros Közgyűlése a forrásmegosztásról szóló törvény 7. §-ában kapott felhatalmazás alapján alkot rendeletet a Fővárosi Önkormányzatot és a kerületi önkormányzatokat osztottan megillető bevételek 2015. évi megosztására.

A rendelet rögzíti a forrásmegosztásról szóló törvényben meghatározott bevételek megosztásának arányait és a megosztott bevételek önkormányzatonkénti összegeit.

**Részletes indokolás**

Az **1. §** a Fővárosi Önkormányzat és a kerületi önkormányzatok közötti tárgyévi részesedési arányokat határozza meg, a törvényi szabályozásnak megfelelően.

A **2.** és a **3. §** a forrásmegosztásról szóló törvényben foglaltaknak megfelelően a Fővárosi Önkormányzat és a kerületi önkormányzat közötti megosztással szabályozza a helyi iparűzési adóból, az idegenforgalmi adóból, továbbá a helyi adókhoz kapcsolódóan kiszabott késedelmi pótlék és bírságból származó bevételek, valamint a helyi adóztatással kapcsolatos kiadások összegeit.

A **4. §** a végrehajtási szabályokat rögzíti:

* Az (1)-(2) bekezdések a helyi iparűzési adó, valamint a helyi adókhoz kapcsolódóan kiszabott késedelmi pótlék és bírságbevételek elszámolási, utalási rendjét tartalmazzák. Általános szabály a tárgyhót követő hó 10-éig történő utalás. Emellett tételesen rögzítésre kerülnek az ettől eltérő, illetve a feltételhez kötött utalási szabályok.
* A (3)-(5) bekezdések az idegenforgalmi adóval kapcsolatos tervezési, elszámolási, utalási szabályokat tartalmazzák.

Az **5. §** rögzíti a helyi adóbeszedéssel kapcsolatos kiadások elszámolási rendjét.

A **6. §** záró rendelkezésként a rendelet hatálybalépés napját 2015. január 31. napjában határozza meg, egyidejűleg rendelkezik a korábbi forrásmegosztási rendelet hatályon kívül helyezéséről.